Zápisnica zo Zhromaždenia členov SSO,  08. 09 . 2016  o 14,00 hod. Kongresová sála MsKS Humenné
Program:
1.	Voľba mandátovej komisie
2.	Voľba návrhovej komisie
3.	Správa o činnosti výboru v roku 2015
4.	Správa Dozornej rady
5.	Diskusia
6.	Hlasovanie o prijatých návrhoch a uzneseniach
7.	Rôzne
Otvorenie. Schôdzu otvoril predseda SSO doc. Doležal, privítal účastníkov, oboznámil ich s navrhovaným programom. Prítomní navrhovaný program schválili bez pripomienok  
1. Voľba mandátovej komisie. Do mandátovej komisie boli zvolení: Dr. Tedla a Dr. Varga
2. Voľba návrhovej komisie. Do návrhovej komisie boli zvolení: Dr. Rác a Dr. Lukášek
3. Správu o činnosti SSO za rok 2015 predniesol vedecký sekretár Dr. Barta. Správa o činnosti je prílohou zápisnice. Zhromaždenie členov zobralo správu na vedomie
4. Správu  dozornej rady za rok 2015 predniesla Dr. Šebová. DR potvrdzuje splnenie  uznesení výboru aj členskej schôdze. Skontrolované uznesenia výboru SSO boli splnené. Bola skontrolovaná inventarizácia majetku SSO- hnuteľného majetku SSO s obstarávacou cenou, súpisom opráv, inventarizáciou pokladničnej hotovosti, stavu peňažných prostriedkov v peňažných ústavoch. Kontrola daňového priznania, vyplácania cestovných náhrad, sociálneho poistenia, účty aktív a  pasív. Účtovné materiály sa vedú prehľadne, výsledky finančného hospodárenia sú bez nedostatkov.  Zhromaždenie členov zobralo na vedomie správu DR, je prílohou zápisnice
5. Diskusia  Dr. Koman  -  výbor SSO- rozvoj technológii v ORL  úhrada OAE poisťovňami u detí –Dôvera neuhrádza vyšetrenie 1599a a 1599b 
 Zhromaždenie členov SSO ukladá Dr. Komanovi a Dr. Šebovej vypracovať návrh odborného usmernenia na indikáciu a vykonávania OAE a ASSR u detí, ktorý predložia výboru SSO na schválenie. Termín do 2 mesiacov
Dr. Hriseňko - informoval o opakovaných aktivitách zástupcov SSO na rokovania so zdravotnými poisťovňami ohľadom cien JDCH. Uskutočnilo sa 5 stretnutí so zástupcami ZP- určitý úspech bol dosiahnutý vo VšZP, kde sa zvýšila cena JDCH  9 výkonov 
Dr. Hlavačková- ako členka výboru SSO ako aj za neštátnych ORL informovala prítomných o tom, že už dávno bol vypracovaný a doplnený katalóg výkonov do bodovníka aj do DRG systému a tieto navrhnuté zmeny boli odoslané na MZ SR. Okrem toho sa riešil aj návrh na  zmenu minimálneho prístrojového a personálneho vybavenia ORL ambulancie. Odporučila Dr. Komanovi ohľadom uhrádzania OAE u detí napísať list, ktorý výbor SSO podporí a tým  osloviť ZP Dôveru ohľadom uhrádzania OAE pokiaľ nebude prijatá zmena bodovníka
Vedecký sekretár vyzval prítomných, aby prihlasovali do súťaže svoje publikácie a prednášky za rok 2016 najlepšie mailom. Prihlásené príspevky budú vyhodnotené v súťaži o najlepšiu publikáciu, prednášku, kapitolu v odbornej knihe a monografiu 
 6. Predseda mandátovej komisie Dr. Tedla   oznámil, že na zhromaždení členov SSO sa zúčastnilo 86 členov SSO, čím v zmysle Stanov SSO bolo zhromaždenie členov SSO uznášaniaschopné. 
Správa návrhovej komisie. Rác, Lukášek navrhujú odsúhlasiť uznesenie č.1/2016 : Zhromaždenie členov SSO, ktoré ukladá Dr.Komanovi a Dr. Šebovej vypracovať návrh odborného usmernenia na indikáciu a vykonávania OAE a ASSR u detí, ktorý predložia výboru SSO na schválenie. Termín do 2 mesiacov. Ako uznesenie č.2/2016 navrhujú, aby zhromaždenie členov zobralo na vedomie správu o činnosti výboru SSO za rok 2015 a záverečnú správu dozornej rady SSO.
Hlasovaním Zhromaždenie členov schválilo navrhované uznesenia počtom hlasov za 85 a 1 sa zdržal hlasovania.
Záver zhromaždenia členov SSO, predseda SSO  Doc. Doležal poďakoval prítomným za účasť.
 
Zapísal:  Barta                                                                                                                             
Overil:  Sičák

 Humenné 8. 9. 2016